**Într-o clipă de cumpănă**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o clipă de cumpănă

m-am desprins din angoasele care mă țineau legat

de iluzia stoică a forței de regenerare.

Cuvintele se înlănțuiau în propoziții finale

cu scopuri nedelimitate,

palmele aplaudau spectacolul grotesc

prin care un președinte spunea unui popor sărac

să trăiască bine.

Deseori

vedeam oamenii înghesuindu-se să capete ceva

pentru un vot anost,

aș vrea să nu mai cred că oamenii politici

ne consideră nu numai săraci ci și proști

fapt ce mă face să-i urăsc.

Se pare că nici mânuitorii legii

nu fac dreptate oamenilor de rând,

mai degrabă îi poartă pe drumuri întortocheate,

să renunțe singuri la ce li se cuvine.

Dreptul este numai al celor cu dare de mână.